proxectonos/corpus_dominio_legal_administrativo_tmp huggingface dataset:
RESOLUCIÓN do 28 de febreiro de 2019, da Xefatura Territorial de Lugo, pola que se procede á publicación das subvencións concedidas a entidades xuvenís de ámbito provincial, en virtude da Orde do 30 de abril de 2018 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Consellería de Política Social — III. Outras disposicións — 20/03/2019

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e tendo en conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas coa expresión da convocatoria, o programa, o beneficiario, a cantidade concedida e a finalidade ou as finalidades da subvención.
Así, de conformidade coa normativa indicada, procédese á seguinte publicación:
Convocatoria: Orde do 30 de abril de 2018 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Programa: Iniciativa Xove. Subvencións concedidas a entidades xuvenís do ámbito provincial de Lugo, cuxa resolución corresponde á xefa territorial, por delegación da persoa titular da Consellería de Política Social, segundo o disposto na disposición adicional terceira da Orde do 30 de abril de 2018.
Crédito orzamentario: vinte e un mil seiscentos sesenta euros (21.660,00 €), para o ámbito provincial.
Crédito orzamentario total da convocatoria trescentos oitenta e sete mil novecentos cincuenta e cinco euros con cincuenta e catro céntimos (387.955,54 €).
Aplicación orzamentaria: 12.05.313A.481.0.
Código do procedemento: BS306B.
Código de proxecto: 2015 00528.
Finalidade: fomentar e consolidar a participación libre e eficaz da mocidade no desenvolvemento político, social, económico e cultural, así como promover a adecuada utilización do lecer, a calidade de vida e o benestar dos mozos e mozas da nosa Comunidade Autónoma, a través de proxectos integrais e específicos de actuación.
Entidades beneficiarias e contía: as entidades beneficiaras e o importe concedido relaciónanse no anexo á resolución.
Lugo, 28 de febreiro de 2019
DECRETO 27/2019, do 7 de marzo, polo que se aproba o cambio de titularidade a prol do Concello da Lama do treito antigo da estrada EP-0306 ponte do Verdugo-Cambeses-Barcia (PO-240 a 0+070 ponte sobre o río Verdugo).
Consellería de Infraestruturas e Mobilidade — III. Outras disposicións — 20/03/2019

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello da Lama solicita á Deputación Provincial de Pontevedra o cambio de titularidade da ponte sobre o río Verdugo e a explanada adxacente ou espazo de dominio público sobrante unha vez que se realicen as obras incluídas no proxecto de acondicionamento da ponte e explanada sobre o río Verdugo. A Lama.
A Deputación Provincial de Pontevedra no Pleno da Corporación Provincial que tivo lugar o día 31.7.2018 aceptou o cambio de titularidade proposto.
De conformidade co anteriormente exposto, por proposta da conselleira de Infraestruturas e Mobilidade, logo da deliberación do Consello da Xunta de Galicia, na súa reunión do día sete de marzo de dous mil dezanove,
Artigo 1
Aprobar o cambio de titularidade, a prol do Concello da Lama, do treito antigo da EP-0306 ponte do Verdugo-Cambeses-Barcia (PO-240 a 0+070 sobre o río Verdugo), cunha lonxitude total de 111 metros.
Artigo 2
En aplicación dos puntos 4 e 6 do artigo 10 da Lei 8/2013, do 28 de xuño, de estradas de Galicia, o Concello da Lama deberá modificar o seu catálogo de estradas para incluír o cambio de titularidade ao que se refire este decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no
Diario Oficial de Galicia
. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre concello e deputación.
Artigo 4
Corresponderanlle ao Concello da Lama, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
Este decreto producirá efectos desde o día seguinte á súa publicación no
Diario Oficial de Galicia
.
Santiago de Compostela, sete de marzo de dous mil dezanove
EXTRACTO da Orde do 4 de marzo de 2019 pola que se establecen as bases reguladoras do Programa de incentivos á contratación por conta allea das persoas desempregadas paradas de longa duración, e se procede á súa convocatoria para o ano 2019 (código de procedemento TR349R).
Consellería de Economía, Emprego e Industria — III. Outras disposicións — 20/03/2019

BDNS: (Identif.): 444401.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarias dos incentivos previstos nesta orde as persoas empregadoras e as empresas, calquera que sexa a forma xurídica que adopten, incluídas as persoas autónomas, as sociedades civís e as comunidades de bens, aínda que carezan de personalidade xurídica, que contraten persoas desempregadas de longa duración por conta allea para prestaren servizos en centros de traballo radicados na Comunidade Autónoma de Galicia, de acordo cos requisitos e condicións que se establecen nesta orde.
Segundo.
Obxecto
Esta orde ten por obxecto fixar as bases reguladoras polas cales se rexerá, no ámbito da Comunidade Autónoma de Galicia, a convocatoria das subvencións establecidas pola Consellería de Economía, Emprego e Industria para o ano 2019, coa finalidade de favorecer o emprego estable e facilitar a inserción laboral dos parados e paradas de longa duración que presentan desvantaxes e dificultades particulares para permaneceren no mercado de traballo.
Terceiro.
Bases reguladoras
Orde do 4 de marzo de 2019 pola que se establecen as bases reguladoras do Programa de incentivos á contratación por conta allea das persoas desempregadas paradas de longa duración, e se procede á súa convocatoria para o ano 2019 (código de procedemento TR349R).
Cuarto.
Importe
A orde de convocatoria ten un importe de 2.000.000 de euros.
Quinta.
Prazo de presentación de solicitudes
1. O prazo xeral para a presentación das solicitudes das axudas establecidas nesta orde comezará o día seguinte ao da súa publicación.
2. As solicitudes de axudas polas contratacións por conta allea subvencionables realizadas entre o 16 de outubro de 2018 e a data da publicación desta orde deberán presentarse no prazo de dous meses contado desde o día seguinte ao da publicación desta orde.
As axudas previstas polas contratacións subvencionables realizadas desde a entrada en vigor desta orde deberán solicitarse ata o último día do segundo mes seguinte á data en que se inicie a relación laboral indefinida ou temporal pola cal se solicita subvención.
As solicitudes dos bonos de contratación e formación deberán presentarse no prazo dun mes desde a data de formalización do contrato.
3. O prazo para a presentación das solicitudes de axudas rematará o 30 de setembro de 2019, aínda que nesa data non transcorrese o prazo sinalado nos parágrafos anteriores.
Santiago de Compostela, 4 de marzo de 2019
CORRECCIÓN DE ERROS. Resolución do 22 de febreiro de 2019, da Secretaría Xeral da Emigración, pola que se amplía, para as persoas residentes en Venezuela, Arxentina e Uruguai, o prazo de presentación de solicitudes da Resolución do 27 de decembro de 2018 pola que se regulan e se convocan as subvencións do Programa de axudas económicas individuais para persoas residentes no exterior para o ano 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/03/2019

Advertidos erros na citada resolución, publicada no
Diario Oficial de Galicia
número 44, do 4 de marzo de 2019, cómpre efectuar as seguintes correccións:
Na páxina 12136, no artigo único, onde di:
«Artigo único.
Ampliación do prazo de presentación de solicitudes
Ampliar, para as persoas residentes en Venezuela, Arxentina e Uruguai o prazo de presentación de solicitudes previsto no artigo 13 da Resolución do 27 de decembro de 2018 pola que se regulan e se convocan as subvencións do Programa de axudas económicas individuais para residentes no exterior durante o ano 2019 (DOG núm. 14, do 21 de xaneiro de 2019), ata o 20 de marzo de 2019, inclusive»,
Debe dicir:
«Artigo único.
Ampliación do prazo de presentación de solicitudes
Ampliar, unicamente para as persoas residentes en Venezuela, Arxentina e Uruguai o prazo de presentación de solicitudes previsto no artigo 13 da Resolución do 27 de decembro de 2018 pola que se regulan e se convocan as subvencións do Programa de axudas económicas individuais para residentes no exterior durante o ano 2019 (DOG núm. 14, do 21 de xaneiro de 2019), ata o 26 de marzo de 2019, inclusive».
EXTRACTO da Resolución do 4 de marzo de 2019, da Secretaría Xeral da Emigración, pola que se regula e se convoca para o ano 2019 o programa de axudas para a participación no programa Conecta con Galicia dirixido a mozos e mozas de orixe galega ou descendentes de persoas emigrantes galegas e que residan no exterior (código de procedemento PR930A).
Vicepresidencia e Consellería de Presidencia, Administracións Públicas e Xustiza — III. Outras disposicións — 20/03/2019

BDNS (Identif.): 444120.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser persoas beneficiarias deste programa os mozos e mozas que cumpran os requisitos sinalados no artigo 3 da resolución.
Segundo. Obxecto
O obxecto da resolución é regular as axudas correspondentes ao programa Conecta con Galicia para o ano 2019, que ten por finalidade facilitar á mocidade da Galicia exterior o contacto coa realidade galega e o encontro cos seus familiares.
Terceiro. Bases reguladoras
Resolución do 4 de marzo de 2019, da Secretaría Xeral da Emigración, pola que se regula e se convoca para o ano 2019 o programa de axudas para a participación no programa Conecta con Galicia dirixido a mozos e mozas de orixe galega ou descendentes de persoas emigrantes galegas e que residan no exterior (código de procedemento PR930A).
Cuarto. Importe
As subvencións do presente programa teñen a consideración de axudas en especie e, consecuentemente, non supoñen contabilización do gasto. Os servizos que se prestan ás persoas participantes neste programa serán obxecto de licitación de acordo coa normativa de contratos do sector público.
Quinto. Prazo de presentación de solicitudes
O prazo de presentación das solicitudes será dun mes contado a partir do día seguinte ao da publicación desta resolución no
Diario Oficial de Galicia
. Se o último día do prazo for inhábil, entenderase prorrogado ao primeiro día hábil seguinte.
Santiago de Compostela, 4 de marzo de 2019
CORRECCIÓN DE ERROS. Resolución do 6 de febreiro de 2019, da Secretaría Xeral Técnica da Consellería do Mar, pola que se dá publicidade dos convenios de colaboración subscritos no terceiro cuadrimestre do ano 2018.
Consellería do Mar — III. Outras disposicións — 18/03/2019

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
A Resolución do 6 de febreiro de 2019, da Secretaría Xeral Técnica da Consellería do Mar, pola que se dá publicidade aos convenios de colaboración que foron subscritos no terceiro cuadrimestre do ano 2018, publicouse no
Diario Oficial de Galicia
do 18 de febreiro de 2019.
Advertido erro na dita resolución (DOG núm. 34, do 18 de febreiro de 2019), cómpre incluír o convenio de colaboración relacionado no anexo, que se engade aos xa publicados.
ORDE do 5 de marzo de 2019 pola que se extingue, de oficio, a autorización do centro privado Nuevas Líneas, de Ferrol, por cesamento de actividades docentes.
Consellería de Educación, Universidade e Formación Profesional — III. Outras disposicións — 18/03/2019

Mediante a Orde do 17 de setembro de 1999 (DOG do 13 de outubro) autorízase o centro privado (CPR) Nuevas Líneas, de Ferrol (A Coruña), para impartir o ciclo formativo de grao medio (CM) Perrucaría e o CM Estética Persoal Decorativa (LOXSE). Estes ciclos formativos transfórmanse nos ciclos medios (LOE) Peiteado e Cosmética Capilar e Estética e Beleza, respectivamente.
Mediante resolución da Dirección Xeral de Centros e Recursos Humanos iníciase o expediente de extinción da autorización do centro docente, que se tramita de conformidade co establecido no Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 que o desenvolve.
Por canto antecede, por proposta da Dirección Xeral de Centros e Recursos Humanos
Artigo 1. Extinción da autorización
Extinguir, de oficio, por cesamento nas súas actividades docentes, a autorización do centro privado Nuevas Líneas, de Ferrol, código 15025839, en aplicación da disposición oitava.2 da Orde do 20 de setembro de 1995.
Artigo 2. Inscrición no Rexistro de Centros
Esta extinción da autorización dará lugar á correspondente inscrición no Rexistro de Centros da Consellería de Educación, Universidade e Formación Profesional.
Disposición derradeira
Esta orden terá efectos a partir do día seguinte ao da súa publicación no
Diario Oficial de Galicia
.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo de un mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de marzo de 2019
RESOLUCIÓN do 8 de marzo de 2019 pola que se fai pública a relación de aspirantes declarados/as aptos/as nas probas para a obtención da habilitación do persoal de control de acceso a espectáculos públicos e actividades recreativas convocadas mediante a Resolución do 29 de outubro de 2018 (Diario Oficial de Galicia número 212, do 7 de novembro).
Academia Galega de Seguridade Pública — III. Outras disposicións — 18/03/2019

O artigo 10 da Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas sinala que o tribunal fará públicas e elevará á Dirección Xeneral da Academia Galega de Seguridade Pública a relación dos/as aspirantes declarados/as aptos/as, que deberá ser publicada no
Diario Oficial de Galicia
.
Polo exposto, e facendo uso das competencias que me foron concedidas,
Primeiro. Facer pública a relación de aspirantes que superaron as probas para a obtención da habilitación do persoal de control de acceso a espectáculos públicos e actividades recreativas, que se xunta como anexo a esta resolución.
Segundo. Os/as aspirantes declarados/as aptos/as nesta resolución deberán presentar no prazo de dez días hábiles, contados desde o día seguinte ao da publicación desta resolución, solicitude axustada ao modelo oficial (PR472A) que se publicou como anexo II na Resolución do 29 de outubro de 2019 (DOG núm. 212, do 7 de novembro), xunto co xustificante de ter aboado a correspondente taxa, para que lle sexa expedida a habilitación prevista no artigo 6 do Decreto 8/2010, do 21 de xaneiro, polo que se regula a actividade de control de acceso a espectáculos públicos e actividades recreativas.
O pagamento da taxa poderase facer en calquera das modalidades previstas na disposición terceira da resolución de convocatoria e deberanse cubrir os seguintes códigos no modelo de autoliquidación:
Consellería de: Presidencia, Administracións Públicas e Xustiza.
Código: 04.
Delegación de Servizos Centrais.
Servizo de Interior e Espectáculos Públicos.
Código: 20.
Taxa. Denominación: expedición e renovación da habilitación.
Código: 30.48.02.
Total: 6,08 euros
Terceiro. Contra esta resolución, que non esgota á vía administrativa, poderán os/as interesados/as, interpoñer recurso de alzada, ante o conselleiro de Presidencia, Administracións Públicas e Xustiza, no prazo dun mes contado a partir do día seguinte ao da súa publicación no
Diario Oficial de Galicia
, de conformidade co establecido na Lei 39/2015, do 1 de outubro, do procedemento administrativo común das administracións públicas.
A Estrada, 8 de marzo de 2019
EXTRACTO da Resolución do 5 de marzo de 2019, da Secretaría Xeral da Emigración, pola que se regula e se convoca o Programa de escolas abertas destinado a persoas directivas e responsables de impartir docencia nas entidades galegas e a persoas galegas residentes fóra de Galicia para o ano 2019 (códigos de procedemento PR923E e PR923H).
Vicepresidencia e Consellería de Presidencia, Administracións Públicas e Xustiza — III. Outras disposicións — 18/03/2019

BDNS (Identif.): 444007
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias das subvencións establecidas para este programa as persoas responsables de impartir docencia naquelas entidades galegas asentadas fóra de Galicia que estean recoñecidas en calquera das categorías establecidas no artigo 4 da Lei 7/2013, do 13 de xuño, da galeguidade, e de conformidade co disposto no artigo 2 da resolución.
Segundo.
Obxecto
Establécense as bases reguladoras polas cales se rexerá a realización de obradoiros culturais de especialización de carácter presencial dirixidos a persoas responsables de impartir docencia nas entidades galegas do exterior e a persoas galegas residentes fóra de Galicia.
Así mesmo, é obxecto desta resolución a convocatoria de axudas para participar nos obradoiros para o ano 2019 (procedementos PR923E e PR923H).
Terceiro.
Bases reguladoras
Resolución do 5 de marzo de 2019, da Secretaría Xeral da Emigración, pola que se regula e se convoca o Programa de escolas abertas destinado a persoas directivas e responsables de impartir docencia nas entidades galegas e a persoas galegas residentes fóra de Galicia para o ano 2019 (códigos de procedemento PR923E e PR923H).
Cuarto.
Importe
As subvencións do presente programa teñen a consideración de axudas en especie e, consecuentemente, non supoñen contabilización do gasto. Os servizos que se prestan ás persoas participantes neste programa serán obxecto de licitación de acordo coa normativa de contratos do sector público.
Quinto.
Prazo de presentación de solicitudes
O prazo de presentación das solicitudes será dun mes contado a partir do día seguinte ao da publicación desta resolución no
Diario Oficial de Galicia
. Se o último día do prazo for inhábil, entenderase prorrogado ao primeiro día hábil seguinte.
Santiago de Compostela, 5 de marzo de 2019
EXTRACTO da Resolución do 25 de febreiro de 2019 pola que se establecen as bases reguladoras para a concesión dunha bolsa de formación na Escola Galega do Consumo e se procede á súa convocatoria para o ano 2019.
Instituto Galego do Consumo e da Competencia — III. Outras disposicións — 15/03/2019

BDNS (Identif.): 443624.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias desta bolsa de formación as persoas que estean en posesión dalgunha das titulacións universitarias de licenciatura ou de grao: Márketing e Comunicación Dixital, Publicidade, Xornalismo, Comunicación, Márketing, Relacións e Comunicación Institucional ou equivalentes, sempre que cumpran os demais requisitos e condicións establecidos nas bases reguladoras.
Segundo. Obxecto
Bolsas de formación, en réxime de concorrencia competitiva, que teñen por obxecto contribuír á formación titorial de profesionais no campo da docencia e o seu ámbito. Estas bolsas desenvolveranse dentro do programa formativo establecido pola Escola Galega do Consumo e coas indicacións que lles transmita o titor que teñan asignado.
Terceiro. Bases reguladoras
Resolución do 25 de febreiro de 2019 pola que se establecen as bases reguladoras para a concesión dunha bolsa de formación na Escola Galega do Consumo e se procede á súa convocatoria para o ano 2019.
Cuarto. Importe e duración
Unha bolsa cunha duración máxima de doce meses, contados desde a data da incorporación da persoa bolseira e ata o 30 de decembro de 2019.
A bolsa estará dotada cun importe máximo de 10.800 euros brutos, distribuídos en pagamentos mensuais, a razón de 900 euros por mes.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no Diario Oficial de Galicia.
Santiago de Compostela, 25 de febreiro de 2019
CORRECCIÓN DE ERROS. Orde do 13 de xuño de 2018 pola que se autoriza a implantación de ensinanzas universitarias oficiais de grao, máster e programas de doutoramento nas universidades da Coruña, Santiago de Compostela e Vigo, para o curso 2018/19.
Consellería de Educación, Universidade e Formación Profesional — III. Outras disposicións — 15/03/2019

Advertido erro na orde publicada no DOG núm. 124, do 29 de xuño de 2018, cómpre efectuar a seguinte modificación:
Na páxina 31434, no parágrafo 14 do artigo 1, onde di: «Programa de Doutoramento en Saúde e Motricidade Humana. Autorizado pola presente orde», debe dicir: «Programa de Doutoramento conxunto en Saúde e Motricidade Humana, pola Universidade da Coruña, a Universidade de Extremadura e a Universidade de León. Autorizado pola presente orde».
EXTRACTO da Resolución do 25 de febreiro de 2019 pola que se establecen as bases reguladoras para a concesión dunha bolsa de formación para o programa de traballo do Consello Galego de Consumidores e Usuarios e se procede á súa convocatoria para o ano 2019 (código de procedemento IN118A).
Instituto Galego do Consumo e da Competencia — III. Outras disposicións — 15/03/2019

BDNS (Identif.): 443608.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias desta bolsa de formación as persoas que estean en posesión dalgún título universitario de licenciatura ou de grao en Dereito, sempre que cumpran os demais requisitos e condicións establecidos nas bases reguladoras.
Segundo.
Obxecto
Bolsas de formación, en réxime de concorrencia competitiva, que teñen por obxecto contribuír á formación práctica de titulados superiores en materia de consumo. As ditas bolsas desenvolveranse dentro do programa de traballo do Consello Galego de Consumidores e Usuarios, con suxeición ao programa de formación e coas indicacións que lles transmita o titor que teñan asignado.
Terceiro.
Bases reguladoras
Resolución do 25 de febreiro de 2019 pola que se establecen as bases reguladoras para a concesión dunha bolsa de formación para o programa de traballo do Consello Galego de Consumidores e Usuarios e se procede á súa convocatoria para o ano 2019 (código de procedemento IN118A).
Cuarto.
Importe e duración
Unha bolsa cunha duración máxima de doce meses, contados desde a data da incorporación da persoa bolseira ata o 30 de decembro de 2019.
A bolsa estará dotada cun importe máximo de 10.800 euros brutos, distribuídos en pagamentos mensuais, a razón de 900 euros por mes.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no
Diario Oficial de Galicia
.
Santiago de Compostela, 25 de febreiro de 2019
RESOLUCIÓN do 15 de febreiro de 2019, da Xerencia de Xestión Integrada de Lugo, Cervo e Monforte de Lemos, pola que se establece a composición do Consello Asesor de Pacientes da Área de Lugo, Cervo e Monforte de Lemos.
Servizo Galego de Saúde — III. Outras disposicións — 15/03/2019

O día 31 de outubro do 2018 publicouse no Diario Oficial de Galicia a Orde do 16 de outubro de 2018 pola que se regula a composición e o réxime de funcionamento dos consellos asesores de pacientes de área.
Co fin de formalizar a súa constitución, achégase a relación dos membros que van formar parte do Consello Asesor de pacientes da Área de Lugo, Cervo e Monforte de Lemos.
– Presidente:
Xerente de Xestión Integrada: Ramón Ares Rico.
– Vogais:
• Órganos unipersoais da Xerencia de Xestión Integrada de Lugo, Cervo e Monforte de Lemos.
Director de Procesos Asistenciais: Alfredo Silva Tojo.
Directora de Procesos de Enfermaría: Mª Jesús Pérez Taboada.
Subdirectora de Área Médica. Responsable de Innovación, Calidade e Docencia: Pilar Rodríguez Ledo.
• Asociacións:
– Asociación Española contra el Cáncer (AECC).
– Asociación de Familiares de Enfermos de Alzhéimer y Otras Demencias de Lugo (Afalu).
– Asociación Galega de Hemofilia (Agadhemo).
– Asociación de Enfermos Renais Lucenses (Alcer).
– Asociación de Enfermos Mentais Lucenses (Alume).
– Asociación de Pacientes con Parkinson de Lugo (Aspalu).
– Asociación Raiolas Autismo Lugo (Raiolas).
– Asociación Monfortina de Apoio á Enfermos Mentais (Albores).
– Liga Reumatolóxica de Galicia (LGR).
– Asociación de Diabéticos Lucenses (ADIL)
– Asociación para a Prevención e Axuda aos Trastornos da Conduta Alimentaria (CIOR).
– SOMOS Unidos por el Cáncer (Somos).
– Asociación de Dano Cerebral Adquirido (Adace).
• Secretaria: Gloria Enríquez Sanjurjo.
Lugo, 15 de febreiro de 2019
EXTRACTO da Resolución do 4 de marzo de 2019, da Secretaría Xeral da Emigración, pola que se regulan e se convocan as subvencións do programa Reencontros na casa para persoas residentes no exterior durante o ano 2019 (código de procedemento PR926A).
Vicepresidencia e Consellería de Presidencia, Administracións Públicas e Xustiza — III. Outras disposicións — 15/03/2019

BDNS (Identif.): 443533.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
As persoas emigrantes galegas que reúnan os requisitos establecidos nos números 1, 2 e 3 do artigo 2 da resolución da convocatoria.
Segundo. Obxecto
Establecer as bases reguladoras das axudas correspondentes ao programa Reencontros na casa para o ano 2019, orientado a promover o contacto das persoas galegas residentes no exterior coa súa terra e coas súas familias, fortalecendo así os vínculos de unión con Galicia.
Terceiro. Bases reguladoras
Resolución do 4 de marzo de 2019, da Secretaría Xeral da Emigración, pola que se regulan e se convocan as subvencións do programa Reencontros na casa para persoas residentes no exterior durante o ano 2019 (código de procedemento PR926A).
Cuarto. Importe
As subvencións do presente programa teñen a consideración de axudas en especie e, consecuentemente, non supoñen contabilización do gasto. Os servizos que se prestan ás persoas participantes neste programa serán obxecto de licitación de acordo coa normativa de contratos do sector público.
Quinto. Prazo de presentación de solicitudes
O prazo de presentación das solicitudes será dun mes contado a partir do día seguinte ao da publicación desta resolución no Diario Oficial de Galicia. Se o último día do prazo for inhábil, entenderase prorrogado ao primeiro día hábil seguinte.
Santiago de Compostela, 4 de marzo de 2019
EXTRACTO da Resolución do 20 de marzo de 2019 pola que se aproban as bases para a concesión de subvencións, en réxime de concorrencia non competitiva, para a asistencia a mercados e foros internacionais de contidos audiovisuais, e se convocan para o ano 2019.
Axencia Galega das Industrias Culturais — III. Outras disposicións — 25/03/2019

BDNS (Identif.): 445032.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias as persoas físicas e xurídicas privadas que estean constituídas como empresa produtora e/ou distribuidora audiovisual e que leven a cabo algunha actividade de creación e produción no campo audiovisual galego ou algunha das actividades descritas na cláusula seguinte que motiven a subvención e cumpran os requisitos referidos no artigo 10.1 da Lei de subvencións de Galicia.
Segundo. Finalidade
A finalidade destas axudas é promover a comercialización exterior de produtos de contido audiovisual galego en mercados e foros de negocio de carácter internacional realizados entre o 1 de xaneiro de 2019 e o 15 de novembro de 2019, dentro do marco das competencias deste organismo, e realizar a súa convocatoria para o ano 2019.
Terceiro. Bases reguladoras
Resolución do 20 de marzo de 2019 pola que se aproban as bases para a concesión de subvencións, en réxime de concorrencia non competitiva, para a asistencia a mercados e foros internacionais de contidos audiovisuais, e se convocan para o ano 2019.
Cuarto. Importe
O importe global máximo para o financiamento da presente convocatoria será de 50.000 euros, suma que irá con cargo á aplicación orzamentaria 2019.11.A1.432B.470.0. código de proxecto 2015-00003, do orzamento de gastos da Axencia Galega das Industrias Culturais (Agadic) para o ano 2019.
Quinto. Prazo de presentación de solicitudes
O prazo para presentar as solicitudes comezará o día seguinte ao da publicación desta resolución no Diario Oficial de Galicia e permanecerá aberto ata o esgotamento do crédito, e como máximo ata o 1 de novembro de 2019. Para cada evento deberase presentar unha solicitude.
Santiago de Compostela, 20 de marzo de 2019
EXTRACTO da Resolución do 20 de marzo de 2019 pola que se aproban as bases para a concesión de subvencións, en réxime de concorrencia non competitiva, para a promoción e difusión do audiovisual galego en festivais e mostras nacionais e internacionais, e se convocan para o ano 2019.
Axencia Galega das Industrias Culturais — III. Outras disposicións — 25/03/2019

BDNS (Identif.): 445031.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
1. Poderán optar a estas axudas as persoas físicas e xurídicas, dedicadas profesionalmente á actividade de creación e produción no ámbito audiovisual galego, que leven a cabo algunha das actividades descritas como subvencionables.
Só poderán participar nesta convocatoria aquela persoas físicas ou xurídicas que teñan unha participación igual ou superior ao 20 % do proxecto audiovisual. En canto á participación de entidades produtoras, será preciso que a empresa estea dada de alta no IAE na epígrafe 96.1.1.
Segundo. Finalidade
Esta resolución ten por finalidade fixar as bases que regularán o réxime de subvencións establecidas pola Agadic para a promoción e difusión do cine a través da participación de filmes galegos en festivais e mostras de cine de prestixio nacional e internacional que se realicen fóra de Galicia, dentro do marco das competencias deste organismo, e realizar a súa convocatoria para o ano 2019.
Terceiro. Bases reguladoras
Resolución do 20 de marzo de 2019 pola que se aproban as bases para a concesión de subvencións, en réxime de concorrencia non competitiva, para a promoción e difusión do audiovisual galego en festivais e mostras nacionais e internacionais, e se convocan para o ano 2019.
Cuarto. Importe
O importe global máximo para o financiamento da presente convocatoria será de 40.000 euros, suma que irá con cargo á aplicación orzamentaria 2019.11.A1.432B.470.0. do orzamento da Axencia Galega das Industrias Culturais, código de proxecto 2015-00003.
Quinto. Prazo de presentación de solicitudes
O prazo para presentar as solicitudes para os eventos que xa tiveron lugar será dun mes desde o día seguinte á publicación da presente convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Para os que teñan lugar con posterioridade á publicación da presente convocatoria, será dun mes contado desde que se produza a comunicación oficial por parte do festival da selección da obra e, en calquera caso, non poderá exceder o 15 de novembro de 2019.
Santiago de Compostela, 20 de marzo de 2019
RESOLUCIÓN do 13 de marzo de 2019, da Dirección Xeral de Educación, Formación Profesional e Innovación Educativa, pola que se designan os membros e se fai pública a composición do xurado de selección que seleccionará, analizará e valorará as solicitudes das persoas aspirantes aos premios extraordinarios de formación profesional de grao superior correspondentes ao curso 2017/18.
Consellería de Educación, Universidade e Formación Profesional — III. Outras disposicións — 25/03/2019

A Orde da Consellería de Educación, Universidade e Formación Profesional, do 15 de febreiro de 2019, pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2017/18 (Diario Oficial de Galicia do 4 de marzo), establece no seu artigo 11 que para a selección, análise e valoración das solicitudes a persoa titular da Dirección Xeral de Educación, Formación Profesional e Innovación Educativa designará un xurado de selección composto por un presidente ou unha presidenta, e ata un máximo de seis vogais coa categoría de subdirector/a xeral, xefe/a de servizo ou inspectores e inspectoras de Educación.
De conformidade co establecido no citado artigo 11 e na disposición derradeira primeira da citada Orde do 15 de febreiro de 2019
Designar os membros do xurado de selección que deberá seleccionar, analizar e valorar as solicitudes das persoas aspirantes aos premios extraordinarios de formación profesional de grao superior correspondentes ao curso 2017/18 e facer pública a súa composición que é a que figura no anexo a esta resolución.
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 13 de marzo de 2019
Xurado de selección.
– Titulares:
Presidenta: María del Carmen Cimadevila Cea, subdirectora xeral de Inspección, Avaliación e Calidade do Sistema Educativo, por delegación do director xeral de Educación, Formación Profesional e Innovación Educativa.
Vogais:
M. Eugenia Pérez Fernández, subdirectora xeral de Formación Profesional.
Jesús Manuel Rodríguez Buján, xefe do Servizo de Ordenación e Formación Profesional.
Elisa Isabel Amoedo Barciela, inspectora de Educación.
Manuel Guerra Fernández, inspector de Educación.
José Luis Vázquez Fernández, inspector de Educación.
Miguel Ángel Luis Callón Fernández, inspector de Educación.
– Suplentes:
Presidente: Juan Durán Alonso, subdirector xeral de Aprendizaxe Permanente e Ensinanzas de Réxime Especial.
Vogais:
Iván Mira Fernández, subdirector xeral de Ordenación e Innovación Educativa e Formación do Profesorado.
José Antonio Jardón Bahía, xefe do Servizo de Xestión da Formación Profesional.
Antonio Estévez Rodríguez, inspector de Educación.
María del Carmen García Rodríguez, inspectora de Educación.
Judith Fernández Novoa, inspectora de Educación.
Íñigo Barreiro García, inspector de Educación.
RESOLUCIÓN do 13 de marzo de 2019, da Secretaría Xeral Técnica da Consellería de Infraestruturas e Mobilidade, pola que se dá publicidade a unha encomenda de xestión de carácter técnico á Axencia Galega de Infraestruturas relativa aos expedientes de contratación para a adxudicación dos contratos de servizo de dirección de obra e servizos de dirección de execución de obra e coordinación de seguridade e saúde da obra da terminal de autobuses integrada na Estación Intermodal de Santiago de Compostela.
Consellería de Infraestruturas e Mobilidade — III. Outras disposicións — 25/03/2019

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión da Consellería de Infraestruturas e Mobilidade á Axencia Galega de Infraestruturas para a realización das actuacións de carácter técnico que se susciten nos expedientes de contratación relativos ao servizo de dirección de obra e aos servizos de dirección de execución de obra e coordinación de seguridade e saúde da obra da terminal de autobuses integrada na Estación Intermodal de Santiago de Compostela, que ten as seguintes características:
– Obxecto: encomenda de xestión da Consellería de Infraestruturas e Mobilidade á AXI para a realización dos seguintes traballos:
• Na fase de preparación do expediente de contratación:
– Elaboración dos pregos de prescricións técnicas.
• Na fase de licitación do contrato dos servizos:
– Elaboración do informe técnico de valoración das ofertas técnicas presentadas, incluídos os informes relativos a posibles baixas desproporcionadas.
• Na fase de execución dos contratos de servizos:
– A dirección do contrato, como responsable deste, correspondéndolle as facultades atribuídas polo artigo 52 do TRLCSP.
Calquera outro informe de carácter técnico que, en relación con estes contratos de servizos, sexa solicitado polo órgano xestor.
– Natureza e alcance da xestión encomendada: esta encomenda ten natureza intersubxectiva ao realizarse entre órganos (Consellería de Infraestruturas e Mobilidade e Axencia Galega de Infraestruturas) dotados de personalidade xurídica propia e ser a Axencia Galega de Infraestruturas medio propio e servizo técnico da Administración xeral da Comunidade Autónoma de Galicia e dos poderes adxudicadores dependentes dela.
– Prazo de vixencia: a vixencia da presente encomenda entenderase desde a súa sinatura ata a extinción do contrato.
– Supostos en que procede a finalización anticipada da encomenda: incumprimento total ou parcial dalgunha das partes ou mutuo acordo.
Santiago de Compostela, 13 de marzo de 2019
RESOLUCIÓN do 28 de febreiro de 2019, da Dirección Xeral de Patrimonio Cultural, pola que se dá publicidade a unha encomenda de xestión ao medio propio Tecnologías y Servicios Agrarios, S.A. (Tragsatec).
Consellería de Cultura e Turismo — III. Outras disposicións — 25/03/2019

– Actividade. O obxecto da encomenda é a execución do servizo técnico cualificado para a análise e informe das intervencións que se pretendan realizar en bens de interese cultural ou catalogados, así como, de ser o caso, no seu contorno de protección ou na súa zona de amortecemento.
– Natureza e alcance da xestión encomendada. Esta encomenda ten natureza intersubxetiva ao ter a empresa pública Tecnologías y Servicios Agrarios, S.A. (Tragsatec) a consideración de medio instrumental da Administración, segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia. O prazo de execución é de catro meses e comeza o 1 de marzo de 2019.
– Financiamento. Esta encomenda por importe de 148.264,87 € tramítase con cargo aos orzamentos da Comunidade Autónoma de Galicia para o ano 2019, aplicación orzamentaria 11.30.433A.640.1.
Santiago de Compostela, 28 de febreiro de 2019
RESOLUCIÓN do 22 de marzo de 2019 pola que se modifica a Resolución do 20 de decembro de 2018 pola que se dá publicidade do acordo do Consello de Dirección que aproba as bases reguladoras para a concesión de axudas, en réxime de concorrencia non competitiva, a establecementos hoteleiros para a adquisición de materiais para a reforma dos establecementos (Reforma-Tur 19), así como a selección de entidades colaboradoras que participarán na súa xestión, e se procede á súa convocatoria.
Instituto Galego de Promoción Económica — III. Outras disposicións — 27/03/2019

Mediante Resolución do 20 de decembro de 2018 publicouse o acordo do Consello de Dirección que aproba as bases reguladoras para a concesión de axudas, en réxime de concorrencia non competitiva, a establecementos hoteleiros para a adquisición de materiais para a reforma dos establecementos (Reforma-Tur 19), así como a selección de entidades colaboradoras que participarán na súa xestión, e se procede á súa convocatoria (DOG núm. 19, do 28 de xaneiro de 2019).
Tras as primeiras tres semanas de vixencia dos incentivos obsérvase que o ritmo de execución é menor do esperado, o cal pode deberse á novidade dos incentivos e á necesidade de executar a adquisición antes da solicitude da axuda.
En consecuencia, para incrementar no posible a oportunidade de acollerse ás axudas por parte dos seus beneficiarios, e dado que non causa prexuízo a terceiros, acórdase ampliar os prazos previstos na resolución citada.
Na súa virtude e de conformidade coas facultades que teño conferidas,
Primeiro. Modifícanse os prazos indicados na Resolución do 20 de decembro de 2018 que quedan establecidos como segue:
O prazo de adhesión das entidades colaboradoras amplíase ata o 30 de abril de 2019.
O prazo de presentación de solicitudes de axuda amplíase ata o 30 de maio de 2019, agás que se produza o suposto de esgotamento de crédito. Neste caso informarase do peche adiantado do prazo de solicitude a través da páxina web do Igape e no Diario Oficial de Galicia (procedemento do Igape co código IG259).
O prazo de execución do proxecto, entendido como o prazo en que se deben ter adquiridos os bens subvencionables, amplíase ata o 14 de xuño de 2019.
O prazo de xustificación da axuda estenderase ata o 28 de xuño de 2019.
Segundo. Esta modificación entrará en vigor o día da súa publicación no Diario Oficial de Galicia.
Santiago de Compostela, 22 de marzo de 2019
EXTRACTO da Resolución do 22 de marzo de 2019 pola que se modifica a Resolución do 20 de decembro de 2018 pola que se dá publicidade do acordo do Consello de Dirección que aproba as bases reguladoras para a concesión de axudas, en réxime de concorrencia non competitiva, a establecementos hoteleiros para a adquisición de materiais para a reforma dos establecementos (Reforma-Tur 19), así como a selección de entidades colaboradoras que participarán na súa xestión, e se procede á súa convocatoria.
Instituto Galego de Promoción Económica — III. Outras disposicións — 27/03/2019

BDNS (Identif.): 434604.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Prazo de presentación de solicitudes
Ampliar ata o 30 de maio de 2019 o prazo de presentación de solicitudes, agás que se produza o suposto de esgotamento de crédito.
Santiago de Compostela, 22 de marzo de 2019
CORRECCIÓN DE ERROS. Resolución do 15 de marzo de 2019 pola que se convocan as actividades de formación para o persoal de administración e servizos (PAS) das universidades do Sistema universitario de Galicia.
Escola Galega de Administración Pública — III. Outras disposicións — 27/03/2019

Advertidos erros na citada resolución, publicada no Diario Oficial de Galicia número 58, do 25 de marzo de 2019, cómpre facer a seguinte corrección:
Onde di:
Debe dicir:
RESOLUCIÓN do 14 de marzo de 2019, da Dirección Xeral de Orientación e Promoción Laboral, pola que se dá publicidade das axudas concedidas ao abeiro da Orde do 31 de maio de 2018, pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2018 (Diario Oficial de Galicia número 118, do 21 de xuño).
Consellería de Economía, Emprego e Industria — III. Outras disposicións — 27/03/2019

A Lei 9/2007, do 13 de xuño, de subvencións de Galicia, dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, o beneficiario, a contía concedida e a finalidade ou finalidades da subvención.
O artigo 9.9 da Orde da Consellería de Economía, Emprego e Industria do 31 de maio de 2018 (DOG núm. 118, do 21 de xuño) pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2018 (código de procedemento TR332A) establece que, as subvencións concedidas publicaranse, con expresión da entidade beneficiaria, a contía e a finalidade, no
Diario Oficial de Galicia
de acordo co disposto na Lei 9/2007, do 13 de xuño, de subvencións de Galicia, e na Lei 1/2016, do 18 de xaneiro, de transparencia e bo goberno.
A convocatoria tiña como finalidade establecer as bases reguladoras e a convocatoria pública das axudas e subvencións do ano 2018 para o financiamento de programas de emprego dirixidos á mellora da ocupabilidade e á inserción laboral das persoas traballadoras en situación de desemprego mediante a posta en marcha de programas integrados de emprego con intermediación laboral, no ámbito da Comunidade Autónoma de Galicia e durante un período de 12 meses.
O financiamento das axudas previstas na orde de convocatoria efectuouse con cargo aos créditos das aplicacións 09.41.322A.460.3 e 09.41.322A.481.3 (código de proxecto 2014 00583) correspondentes a fondos finalistas transferidos polo Servizo Público de Emprego Estatal.
En consecuencia,
Ordenar a publicación no
Diario Oficial de Galicia
das subvencións concedidas para a posta en práctica de programas integrados de emprego de Galicia para o ano 2018, ao abeiro da Orde do 31 de maio de 2018 (DOG núm. 118, do 21 de xuño), segundo o anexo desta resolución.
Santiago de Compostela, 14 de marzo de 2019